ciscoriordan/open-greek-corpus-annotations huggingface dataset:
demosthenes-oratory.contra-phormionem 1
δίκαια ὑμῶν δεησόμεθα , ὦ ἄνδρες δικασταί , ἀκοῦσαι ἡμῶν μετʼ εὐνοίας ἐν τῷ μέρει λεγόντων , γνόντας ὅτι ἰδιῶται παντελῶς ἐσμέν , καὶ πολὺν χρόνον εἰς τὸ ὑμέτερον ἐμπόριον εἰσαφικνούμενοι καὶ συμβόλαια πολλοῖς συμβάλλοντες οὐδεμίαν πώποτε δίκην πρὸς ὑμᾶς εἰσήλθομεν , οὔτʼ ἐγκαλοῦντες οὔτʼ ἐγκαλούμενοι ὑφʼ ἑτέρων .
Lemmas: δίκαιος σύ δέω , ὦ ἀνήρ δικαστής , ἀκούω ἐγώ μετά εὔνοια ἐν ὁ μέρος λέγω , γιγνώσκω ὅτι ἰδιώτης παντελής εἰμί , καί πολύς χρόνος εἰς ὁ ὑμέτερος ἐμπόριον εἰσαφικνέομαι καί συμβόλαιον πολύς συμβάλλω οὐδείς πώποτε δίκη πρός σύ εἰσέρχομαι , οὔτε ἐγκαλέω οὔτε ἐγκαλέω ὑπό ἕτερος .
demosthenes-oratory.contra-phormionem 2
οὐδʼ ἂν νῦν , ἀκριβῶς ἴστε , ὦ ἄνδρες Ἀθηναῖοι , εἰ ὑπελαμβάνομεν ἀπολωλέναι τὰ χρήματα ἐπὶ τῆς νεὼς τῆς διαφθαρείσης , ἃ ἐδανείσαμεν Φορμίωνι , οὐκ ἄν ποτʼ ἐλάχομεν τὴν δίκην αὐτῷ · οὐχ οὕτως ἡμεῖς ἀναίσχυντοί ἐσμεν οὐδʼ ἄπειροι τοῦ ζημιοῦσθαι . πολλῶν δʼ ἡμᾶς κακιζόντων , καὶ μάλιστα τῶν ἐν Βοσπόρῳ ἐπιδημησάντων ἅμα Φορμίωνι , οἵπερ τοῦτον ᾔδεσαν οὐ συναπολέσαντα τὰ χρήματα ἐν τῇ νηί , δεινὸν ἡγούμεθα εἶναι τὸ μὴ βοηθῆσαι ἡμῖν αὐτοῖς ἀδικουμένοις ὑπὸ τούτου .
Lemmas: οὐδέ ἄν νῦν , ἀκριβής οἶδα , ὦ ἀνήρ Ἀθηναῖος , εἰ ὑπολαμβάνω ἀπόλλυμι ὁ χρῆμα ἐπί ὁ ναῦς ὁ διαφθείρω , ὅς δανείζω Φορμίων , οὐ ἄν ποτέ λαγχάνω ὁ δίκη αὐτός · οὐ οὕτως ἐγώ ἀναίσχυντος εἰμί οὐδέ ἄπειρος ὁ ζημιόω . πολύς δέ ἐγώ κακίζω , καί μάλα ὁ ἐν Βόσπορος ἐπιδημέω ἅμα Φορμίων , ὅς οὗτος οἶδα οὐ συναπόλλυμι ὁ χρῆμα ἐν ὁ ναῦς , δεινός ἡγέομαι εἰμί ὁ μή βοηθέω ἐγώ αὐτός ἀδικέω ὑπό οὗτος .
demosthenes-oratory.contra-phormionem 3
περὶ μὲν οὖν τῆς παραγραφῆς βραχύς ἐστιν ὁ λόγος · καὶ γὰρ οὗτοι οὐ τὸ παράπαν συμβόλαιον ἐξαρνοῦνται μὴ γενέσθαι ἐν τῷ ἐμπορίῳ τῷ ὑμετέρῳ , ἀλλʼ οὐκέτι εἶναί φασι πρὸς αὑτοὺς οὐδὲν συμβόλαιον · πεποιηκέναι γὰρ οὐδὲν ἔξω τῶν ἐν τῇ συγγραφῇ γεγραμμένων .
Lemmas: περί μέν οὖν ὁ παραγραφή βραχύς εἰμί ὁ λόγος · καί γάρ οὗτος οὐ ὁ παράπαν συμβόλαιον ἐξαρνέομαι μή γίγνομαι ἐν ὁ ἐμπόριον ὁ ὑμέτερος , ἀλλά οὐκέτι εἰμί φημί πρός ἑαυτοῦ οὐδείς συμβόλαιον · ποιέω γάρ οὐδείς ἔξω ὁ ἐν ὁ συγγραφή γράφω .
demosthenes-oratory.contra-phormionem 4
οἱ μὲν οὖν νόμοι , καθʼ οὓς ὑμεῖς δικασταὶ κάθησθε , οὐχ οὕτως λέγουσιν , ἀλλʼ ὑπὲρ μὲν τῶν μὴ γενομένων ὅλως συμβολαίων Ἀθήνησι μηδʼ εἰς τὸ Ἀθηναίων ἐμπόριον παραγράφεσθαι δεδώκασιν , ἐὰν δέ τις γενέσθαι μὲν ὁμολογῇ , ἀμφισβητῇ δὲ ὡς πάντα πεποίηκεν τὰ συγκείμενα , ἀπολογεῖσθαι κελεύουσιν εὐθυδικίαν εἰσιόντα , οὐ κατηγορεῖν τοῦ διώκοντος . οὐ μὴν ἀλλʼ ἔγωγε ἐλπίζω καὶ ἐξ αὐτοῦ τοῦ πράγματος δείξειν εἰσαγώγιμον τὴν δίκην οὖσαν .
Lemmas: ὁ μέν οὖν νόμος , κατά ὅς σύ δικαστής κάθημαι , οὐ οὕτως λέγω , ἀλλά ὑπέρ μέν ὁ μή γίγνομαι ὅλος συμβόλαιον Ἀθήνησι μηδέ εἰς ὁ Ἀθηναῖος ἐμπόριον παραγράφω δίδωμι , ἐάν δέ τις γίγνομαι μέν ὁμολογέω , ἀμφισβητέω δέ ὡς πᾶς ποιέω ὁ σύγκειμαι , ἀπολογέομαι κελεύω εὐθυδικία εἰσέρχομαι , οὐ κατηγορέω ὁ διώκω . οὐ μήν ἀλλά ἐγώ ἐλπίζω καί ἐκ αὐτός ὁ πρᾶγμα δείκνυμι εἰσαγώγιμος ὁ δίκη εἰμί .
demosthenes-oratory.contra-phormionem 5
σκέψασθε δέ , ὦ ἄνδρες Ἀθηναῖοι , ὅ τι ὁμολογεῖται παρʼ αὐτῶν τούτων καὶ τί ἀντιλέγεται · οὕτω γὰρ ἂν ἄριστα ἐξετάσαιτε . οὐκοῦν δανείσασθαι μὲν τὰ χρήματα ὁμολογοῦσι καὶ συνθήκας ποιήσασθαι τοῦ δανείσματος , φασὶν δʼ ἀποδεδωκέναι τὸ χρυσίον Λάμπιδι τῷ Δίωνος οἰκέτῃ ἐν Βοσπόρῳ . ἡμεῖς τοίνυν οὐ μόνον τοῦτο δείξομεν , ὡς οὐκ ἀπέδωκεν , ἀλλʼ ὡς οὐδʼ ἐνῆν αὐτῷ ἀποδοῦναι . ἀναγκαῖον δʼ ἐστὶν βραχέα τῶν ἐξ ἀρχῆς διηγήσασθαι ὑμῖν .
Lemmas: σκοπέω δέ , ὦ ἀνήρ Ἀθηναῖος , ὅς τις ὁμολογέω παρά αὐτός οὗτος καί τίς ἀντιλέγω · οὕτως γάρ ἄν ἀγαθός ἐξετάζω . οὐκοῦν δανείζω μέν ὁ χρῆμα ὁμολογέω καί συνθήκη ποιέω ὁ δάνεισμα , φημί δέ ἀποδίδωμι ὁ χρυσίον Λάμπις ὁ Δίων οἰκέτης ἐν Βόσπορος . ἐγώ τοίνυν οὐ μόνος οὗτος δείκνυμι , ὡς οὐ ἀποδίδωμι , ἀλλά ὡς οὐδέ ἔνειμι αὐτός ἀποδίδωμι . ἀναγκαῖος δέ εἰμί βραχύς ὁ ἐκ ἀρχή διηγέομαι σύ .
demosthenes-oratory.contra-phormionem 6
ἐγὼ γάρ , ὦ ἄνδρες Ἀθηναῖοι , ἐδάνεισα Φορμίωνι τουτῳὶ εἴκοσι μνᾶς ἀμφοτερόπλουν εἰς τὸν Πόντον ἐπὶ ἑτέρᾳ ὑποθήκῃ , καὶ συγγραφὴν ἐθέμην παρὰ Κίττῳ τῷ τραπεζίτῃ . κελευούσης δὲ τῆς συγγραφῆς ἐνθέσθαι εἰς τὴν ναῦν τετρακισχιλίων φορτία ἄξια , πρᾶγμα ποιεῖ πάντων δεινότατον · εὐθὺς γὰρ ἐν τῷ Πειραιεῖ ἐπιδανείζεται λάθρᾳ ἡμῶν παρὰ μὲν Θεοδώρου τοῦ Φοίνικος τετρακισχιλίας πεντακοσίας δραχμάς , παρὰ δὲ τοῦ ναυκλήρου Λάμπιδος χιλίας δραχμάς .
Lemmas: ἐγώ γάρ , ὦ ἀνήρ Ἀθηναῖος , δανείζω Φορμίων οὗτος εἴκοσι μνᾶ ἀμφοτερόπλοος εἰς ὁ Πόντος ἐπί ἕτερος ὑποθήκη , καί συγγραφή τίθημι παρά Κίττος ὁ τραπεζίτης . κελεύω δέ ὁ συγγραφή ἐντίθημι εἰς ὁ ναῦς τετρακισχίλιοι φορτίον ἄξιος , πρᾶγμα ποιέω πᾶς δεινός · εὐθύς γάρ ἐν ὁ Πειραιεύς ἐπιδανείζω λάθρῃ ἐγώ παρά μέν Θεόδωρος ὁ Φοῖνιξ τετρακισχίλιοι πεντακόσιοι δραχμή , παρά δέ ὁ ναύκληρος Λάμπις χίλιοι δραχμή .
demosthenes-oratory.contra-phormionem 7
δέον δʼ αὐτὸν καταγοράσαι φορτία Ἀθήνηθεν μνῶν ἑκατὸν δέκα πέντε , εἰ ἔμελλεν τοῖς δανεισταῖς πᾶσι ποιήσειν τὰ ἐν ταῖς συγγραφαῖς γεγραμμένα , οὐ κατηγόρασεν ἀλλʼ ἢ πεντακισχιλίων καὶ πεντακοσίων δραχμῶν , σὺν τῷ ἐπισιτισμῷ · ὀφείλει δὲ ἑβδομήκοντα μνᾶς καὶ πέντε . ἀρχὴ μὲν οὖν αὕτη ἐγένετο τοῦ ἀδικήματος , ὦ ἄνδρες Ἀθηναῖοι · οὔτε γὰρ τὴν ὑποθήκην παρέσχεν οὔτε τὰ χρήματʼ ἐνέθετʼ εἰς τὴν ναῦν , κελευούσης τῆς συγγραφῆς ἐπάναγκες ἐντίθεσθαι . καί μοι λαβὲ τὴν συγγραφήν . λαβὲ δὴ καὶ τὴν τῶν πεντηκοστολόγων ἀπογραφὴν καὶ τὰς μαρτυρίας .
Lemmas: δέω δέ αὐτός καταγοράζω φορτίον Ἀθῆναι μνᾶ ἑκατόν δέκα πέντε , εἰ μέλλω ὁ δανειστής πᾶς ποιέω ὁ ἐν ὁ συγγραφή γράφω , οὐ κατηγορέω ἀλλά ἤ πεντακισχίλιοι καί πεντακόσιοι δραχμή , σύν ὁ ἐπισιτισμός · ὀφείλω δέ ἑβδομήκοντα μνᾶ καί πέντε . ἀρχή μέν οὖν οὗτος γίγνομαι ὁ ἀδίκημα , ὦ ἀνήρ Ἀθηναῖος · οὔτε γάρ ὁ ὑποθήκη παρέχω οὔτε ὁ χρῆμα ἐντίθημι εἰς ὁ ναῦς , κελεύω ὁ συγγραφή ἐπανάγκης ἐντίθημι . καί ἐγώ λαμβάνω ὁ συγγραφή . λαμβάνω δή καί ὁ ὁ πεντηκοστολόγος ἀπογραφή καί ὁ μαρτυρία .
demosthenes-oratory.contra-phormionem 8
ἐλθὼν τοίνυν εἰς τὸν Βόσπορον , ἔχων ἐπιστολὰς παρʼ ἐμοῦ , ἃς ἔδωκʼ αὐτῷ ἀπενεγκεῖν τῷ παιδὶ τῷ ἐμῷ παραχειμάζοντι ἐκεῖ καὶ κοινωνῷ τινί , γράψας ἐν τῇ ἐπιστολῇ τό τε ἀργύριον ὃ ἐδεδανείκειν καὶ τὴν ὑποθήκην , καὶ προστάξας , ἐπειδὰν τάχιστα ἐξαιρεθῇ τὰ χρήματα , ἐξετάζειν καὶ παρακολουθεῖν , τὰς μὲν ἐπιστολὰς οὐκ ἀποδίδωσιν οὗτος ἃς ἔλαβεν παρʼ ἐμοῦ , ἵνα μηδὲν εἰδείησαν ὧν ἔπραττεν οὗτος , καταλαβὼν δʼ ἐν τῷ Βοσπόρῳ μοχθηρὰ τὰ πράγματα διὰ τὸν συμβάντα πόλεμον τῷ Παιρισάδῃ πρὸς τὸν Σκύθην καὶ τῶν φορτίων ὧν ἦγεν πολλὴν ἀπρασίαν , ἐν πάσῃ ἀπορίᾳ ἦν · καὶ γὰρ οἱ δανεισταὶ εἴχοντο αὐτοῦ οἱ τὰ ἑτερόπλοα δανείσαντες .
Lemmas: ἔρχομαι τοίνυν εἰς ὁ Βόσπορος , ἔχω ἐπιστολή παρά ἐγώ , ὅς δίδωμι αὐτός ἀποφέρω ὁ παῖς ὁ ἐμός παραχειμάζω ἐκεῖ καί κοινωνός τις , γράφω ἐν ὁ ἐπιστολή ὁ τε ἀργύριον ὅς δανείζω καί ὁ ὑποθήκη , καί προστάσσω , ἐπειδάν ταχύς ἐξαιρέω ὁ χρῆμα , ἐξετάζω καί παρακολουθέω , ὁ μέν ἐπιστολή οὐ ἀποδίδωμι οὗτος ὅς λαμβάνω παρά ἐγώ , ἵνα μηδείς οἶδα ὅς πράσσω οὗτος , καταλαμβάνω δέ ἐν ὁ Βόσπορος μοχθηρός ὁ πρᾶγμα διά ὁ συμβαίνω πόλεμος ὁ Παιρισάδης πρός ὁ Σκύθης καί ὁ φορτίον ὅς ἄγω πολύς ἀπρασία , ἐν πᾶς ἀπορία εἰμί · καί γάρ ὁ δανειστής ἔχω αὐτός ὁ ὁ ἑτερόπλοος δανείζω .
demosthenes-oratory.contra-phormionem 9
ὥστε τοῦ ναυκλήρου κελεύοντος αὐτὸν κατὰ τὴν συγγραφὴν ἐντίθεσθαι τὰ ἀγοράσματα τῶν ἐμῶν χρημάτων , εἶπεν οὗτος ὁ νῦν φάσκων ἀποδεδωκέναι τὸ χρυσίον , ὅτι οὐκ ἂν δύναιτο ἐνθέσθαι εἰς τὴν ναῦν τὰ χρήματα · ἄπρατον γὰρ εἶναι τὸν ῥῶπον . καὶ ἐκεῖνον μὲν ἐκέλευεν ἀνάγεσθαι , αὐτὸς δʼ , ἐπειδὰν διαθῆται τὰ φορτία , ἐφʼ ἑτέρας νεὼς ἔφη ἐκπλεύσεσθαι . καί μοι λέγε ταύτην τὴν μαρτυρίαν .
Lemmas: ὥστε ὁ ναύκληρος κελεύω αὐτός κατά ὁ συγγραφή ἐντίθημι ὁ ἀγόρασμα ὁ ἐμός χρῆμα , λέγω οὗτος ὁ νῦν φάσκω ἀποδίδωμι ὁ χρυσίον , ὅτι οὐ ἄν δύναμαι ἐντίθημι εἰς ὁ ναῦς ὁ χρῆμα · ἄπρατος γάρ εἰμί ὁ ῥῶπος . καί ἐκεῖνος μέν κελεύω ἀνάγω , αὐτός δέ , ἐπειδάν διατίθημι ὁ φορτίον , ἐπί ἕτερος ναῦς φημί ἐκπλέω . καί ἐγώ λέγω οὗτος ὁ μαρτυρία .
demosthenes-oratory.contra-phormionem 10
μετὰ ταῦτα τοίνυν , ὦ ἄνδρες Ἀθηναῖοι , οὗτος μὲν ἐν τῷ Βοσπόρῳ κατελέλειπτο , ὁ δὲ Λάμπις ἀναχθεὶς ἐναυάγησεν οὐ μακρὰν ἀπὸ τοῦ ἐμπορίου · γεγεμισμένης γὰρ ἤδη τῆς νεώς , ὡς ἀκούομεν , μᾶλλον τοῦ δέοντος , προσανέλαβεν ἐπὶ τὸ κατάστρωμα χιλίας βύρσας , ὅθεν καὶ ἡ διαφθορὰ τῇ νηὶ συνέβη . καὶ αὐτὸς μὲν ἀπεσώθη ἐν τῷ λέμβῳ μετὰ τῶν ἄλλων παίδων τῶν Δίωνος , ἀπώλεσεν δὲ πλέον ἢ τριάκοντα σώματα ἐλεύθερα χωρὶς τῶν ἄλλων . πολλοῦ δὲ πένθους ἐν τῷ Βοσπόρῳ ὄντος ὡς ἐπύθοντο τὴν διαφθορὰν τῆς νεώς , ηὐδαιμόνιζον Φορμίωνα πάντες τουτονί , ὅτι οὔτε συνανήχθη οὔτε ἐνέθετο εἰς τὴν ναῦν οὐδέν . συνέβαινεν δὲ παρά τε τῶν ἄλλων καὶ παρὰ τούτου ὁ αὐτὸς λόγος . καί μοι ἀνάγνωθι ταύτας τὰς μαρτυρίας .
Lemmas: μετά οὗτος τοίνυν , ὦ ἀνήρ Ἀθηναῖος , οὗτος μέν ἐν ὁ Βόσπορος καταλείπω , ὁ δέ Λάμπις ἀνάγω ναυαγέω οὐ μακρός ἀπό ὁ ἐμπόριον · γεμίζω γάρ ἤδη ὁ ναῦς , ὡς ἀκούω , μάλα ὁ δέω , προσαναλαμβάνω ἐπί ὁ κατάστρωμα χίλιοι βύρσα , ὅθεν καί ὁ διαφθορά ὁ ναῦς συμβαίνω . καί αὐτός μέν ἀποσῴζω ἐν ὁ λέμβος μετά ὁ ἄλλος παῖς ὁ Δίων , ἀπόλλυμι δέ πολύς ἤ τριάκοντα σῶμα ἐλεύθερος χωρίς ὁ ἄλλος . πολύς δέ πένθος ἐν ὁ Βόσπορος εἰμί ὡς πυνθάνομαι ὁ διαφθορά ὁ ναῦς , εὐδαιμονίζω Φορμίων πᾶς οὗτος , ὅτι οὔτε συνανάγω οὔτε ἐντίθημι εἰς ὁ ναῦς οὐδείς . συμβαίνω δέ παρά τε ὁ ἄλλος καί παρά οὗτος ὁ αὐτός λόγος . καί ἐγώ ἀναγιγνώσκω οὗτος ὁ μαρτυρία .
demosthenes-oratory.contra-phormionem 11
αὐτὸς μὲν τοίνυν ὁ Λάμπις , ᾧ φησιν ἀποδεδωκέναι τὸ χρυσίον ( τούτῳ γὰρ προσέχετε τὸν νοῦν ) , προσελθόντος αὐτῷ ἐμοῦ , ἐπειδὴ τάχιστα κατέπλευσεν ἐκ τῆς ναυαγίας Ἀθήναζε , καὶ ἐρωτῶντος ὑπὲρ τούτων , ἔλεγεν ὅτι οὔτε τὰ χρήματα ἔνθοιτο εἰς τὴν ναῦν οὗτος κατὰ τὴν συγγραφήν , οὔτε τὸ χρυσίον εἰληφὼς εἴη παρʼ αὐτοῦ ἐν Βοσπόρῳ τότε . καί μοι ἀνάγνωθι τὴν μαρτυρίαν τῶν παραγενομένων .
Lemmas: αὐτός μέν τοίνυν ὁ Λάμπις , ὅς φημί ἀποδίδωμι ὁ χρυσίον ( οὗτος γάρ προσέχω ὁ νόος ) , προσέρχομαι αὐτός ἐγώ , ἐπειδή ταχύς καταπλέω ἐκ ὁ ναυαγία Ἀθήναζε , καί ἐρωτάω ὑπέρ οὗτος , λέγω ὅτι οὔτε ὁ χρῆμα ἐντίθημι εἰς ὁ ναῦς οὗτος κατά ὁ συγγραφή , οὔτε ὁ χρυσίον λαμβάνω εἰμί παρά αὐτός ἐν Βόσπορος τότε . καί ἐγώ ἀναγιγνώσκω ὁ μαρτυρία ὁ παραγίγνομαι .
demosthenes-oratory.contra-phormionem 12
ἐπειδὴ τοίνυν , ὦ ἄνδρες Ἀθηναῖοι , ἐπεδήμησεν Φορμίων οὑτοσὶ σεσῳσμένος ἐφʼ ἑτέρας νεώς , προσῄειν αὐτῷ ἀπαιτῶν τὸ δάνειον . καὶ οὗτος κατὰ μὲν ἀρχὰς οὐδεπώποτʼ , ὦ ἄνδρες Ἀθηναῖοι , εἶπε τὸν λόγον τοῦτον ὃν νυνὶ λέγει , ἀλλʼ ἀεὶ ὡμολόγει ἀποδώσειν · ἐπειδὴ δὲ ἀνεκοινώσατο τοῖς νῦν παροῦσιν αὐτῷ καὶ συνδικοῦσιν , ἕτερος ἤδη ἦν καὶ οὐχ ὁ αὐτός .
Lemmas: ἐπειδή τοίνυν , ὦ ἀνήρ Ἀθηναῖος , ἐπιδημέω Φορμίων οὗτος σῴζω ἐπί ἕτερος ναῦς , προσέρχομαι αὐτός ἀπαιτέω ὁ δάνειον . καί οὗτος κατά μέν ἀρχή οὐδεπώποτε , ὦ ἀνήρ Ἀθηναῖος , λέγω ὁ λόγος οὗτος ὅς νυνί λέγω , ἀλλά ἀεί ὁμολογέω ἀποδίδωμι · ἐπειδή δέ ἀνακοινόω ὁ νῦν πάρειμι αὐτός καί συνδικέω , ἕτερος ἤδη εἰμί καί οὐ ὁ αὐτός .
demosthenes-oratory.contra-phormionem 13
ὡς δʼ ᾐσθόμην αὐτὸν διακρουόμενόν με , προσέρχομαι τῷ Λάμπιδι , λέγων ὅτι οὐδὲν ποιεῖ τῶν δικαίων Φορμίων οὐδʼ ἀποδίδωσι τὸ δάνειον , καὶ ἅμα ἠρόμην αὐτὸν εἰ εἰδείη ὅπου ἐστίν , ἵνα προσκαλεσαίμην αὐτόν . ὁ δʼ ἀκολουθεῖν μʼ ἐκέλευεν ἑαυτῷ , καὶ καταλαμβάνομεν πρὸς τοῖς μυροπωλίοις τουτονί · κἀγὼ κλητῆρας ἔχων προσεκαλεσάμην αὐτόν .
Lemmas: ὡς δέ αἰσθάνομαι αὐτός διακρούω ἐγώ , προσέρχομαι ὁ Λάμπις , λέγω ὅτι οὐδείς ποιέω ὁ δίκαιος Φορμίων οὐδέ ἀποδίδωμι ὁ δάνειον , καί ἅμα ἔρομαι αὐτός εἰ οἶδα ὅπου εἰμί , ἵνα προσκαλέω αὐτός . ὁ δέ ἀκολουθέω ἐγώ κελεύω ἑαυτοῦ , καί καταλαμβάνω πρός ὁ μυροπώλιον οὗτος · ἐγώ κλητήρ ἔχω προσκαλέω αὐτός .
demosthenes-oratory.contra-phormionem 14
καὶ ὁ Λάμπις , ὦ ἄνδρες Ἀθηναῖοι , παρὼν προσκαλουμένῳ μοι οὐδαμοῦ ἐτόλμησεν εἰπεῖν ὡς ἀπείληφε παρὰ τούτου τὸ χρυσίον , οὐδʼ ὃ εἰκὸς ἦν εἶπε Χρύσιππε , μαίνει · τί τοῦτον προσκαλεῖ ; ἐμοὶ γὰρ ἀποδέδωκε τὸ χρυσίον . ἀλλὰ μὴ ὅτι Λάμπις ἐφθέγξατο , ἀλλʼ οὐδὲ αὐτὸς οὗτος οὐδὲν ἠξίωσεν εἰπεῖν , παρεστηκότος τοῦ Λάμπιδος , ᾧ νῦν φησὶν ἀποδεδωκέναι τὸ χρυσίον .
Lemmas: καί ὁ Λάμπις , ὦ ἀνήρ Ἀθηναῖος , πάρειμι προσκαλέω ἐγώ οὐδαμοῦ τολμάω λέγω ὡς ἀπολαμβάνω παρά οὗτος ὁ χρυσίον , οὐδέ ὅς ἔοικα εἰμί λέγω Χρύσιππος , μαίνομαι · τίς οὗτος προσκαλέω ; ἐγώ γάρ ἀποδίδωμι ὁ χρυσίον . ἀλλά μή ὅτι Λάμπις φθέγγομαι , ἀλλά οὐδέ αὐτός οὗτος οὐδείς ἀξιόω λέγω , παρίστημι ὁ Λάμπις , ὅς νῦν φημί ἀποδίδωμι ὁ χρυσίον .
demosthenes-oratory.contra-phormionem 15
καίτοι εἰκός γʼ ἦν αὐτὸν εἰπεῖν , ὦ ἄνδρες Ἀθηναῖοι , τί με προσκαλεῖ , ἄνθρωπε ; ἀποδέδωκα γὰρ τούτῳ τῷ παρεστηκότι τὸ χρυσίον , καὶ ἅμα ὁμολογοῦντα παρέχειν τὸν Λάμπιν · νυνὶ δʼ οὐδέτερος αὐτῶν οὐδʼ ὁτιοῦν εἶπεν ἐν τοιούτῳ καιρῷ . καὶ ὅτι ἀληθῆ λέγω , λαβέ μοι τὴν μαρτυρίαν τῶν κλητήρων .
Lemmas: καίτοι ἔοικα γε εἰμί αὐτός λέγω , ὦ ἀνήρ Ἀθηναῖος , τίς ἐγώ προσκαλέω , ἄνθρωπος ; ἀποδίδωμι γάρ οὗτος ὁ παρίστημι ὁ χρυσίον , καί ἅμα ὁμολογέω παρέχω ὁ Λάμπις · νυνί δέ οὐδέτερος αὐτός οὐδέ ὁστισοῦν λέγω ἐν τοιοῦτος καιρός . καί ὅτι ἀληθής λέγω , λαμβάνω ἐγώ ὁ μαρτυρία ὁ κλητήρ .
demosthenes-oratory.contra-phormionem 16
λαβὲ δή μοι καὶ τὸ ἔγκλημα ὃ ἔλαχον αὐτῷ πέρυσιν · ὅ ἐστιν οὐδενὸς ἔλαττον τεκμήριον , ὅτι οὐδέπω τότʼ ἔφησεν Φορμίων ἀποδεδωκέναι τὸ χρυσίον Λάμπιδι . τοῦτο τὸ ἔγκλημα ἔγραφον ἐγώ , ὦ ἄνδρες Ἀθηναῖοι , οὐδαμόθεν ἄλλοθεν σκοπῶν ἀλλʼ ἢ ἐκ τῆς ἀπαγγελίας τῆς Λάμπιδος , ὃς οὐκ ἔφασκεν οὔτε τὰ χρήματα ἐντεθεῖσθαι τοῦτον οὔτε τὸ χρυσίον ἀπειληφέναι · μὴ γὰρ οἴεσθέ με οὕτως ἀπόπληκτον εἶναι καὶ παντελῶς μαινόμενον , ὥστε τοιοῦτο γράφειν ἔγκλημα ὁμολογοῦντος τοῦ Λάμπιδος ἀπειληφέναι τὸ χρυσίον , ὑφʼ οὗ ἔμελλον ἐξελεγχθήσεσθαι .
Lemmas: λαμβάνω δή ἐγώ καί ὁ ἔγκλημα ὅς λαγχάνω αὐτός πέρυσι · ὅς εἰμί οὐδείς ἐλαχύς τεκμήριον , ὅτι οὐδέπω τότε φημί Φορμίων ἀποδίδωμι ὁ χρυσίον Λάμπις . οὗτος ὁ ἔγκλημα γράφω ἐγώ , ὦ ἀνήρ Ἀθηναῖος , οὐδαμόθεν ἄλλοθεν σκοπέω ἀλλά ἤ ἐκ ὁ ἀπαγγελία ὁ Λάμπις , ὅς οὐ φάσκω οὔτε ὁ χρῆμα ἐντίθημι οὗτος οὔτε ὁ χρυσίον ἀπολαμβάνω · μή γάρ οἴομαι ἐγώ οὕτως ἀπόπληκτος εἰμί καί παντελής μαίνομαι , ὥστε τοιοῦτος γράφω ἔγκλημα ὁμολογέω ὁ Λάμπις ἀπολαμβάνω ὁ χρυσίον , ὑπό ὅς μέλλω ἐξελέγχω .
demosthenes-oratory.contra-phormionem 17
ἔτι δέ , ὦ ἄνδρες Ἀθηναῖοι , κἀκεῖνο σκέψασθε · αὐτοὶ γὰρ οὗτοι παραγραφὴν διδόντες πέρυσιν , οὐκ ἐτόλμησαν ἐν τῇ παραγραφῇ γράψαι ὡς ἀποδεδώκασιν Λάμπιδι τὸ χρυσίον . καί μοι λαβὲ αὐτὴν τὴν παραγραφήν . ἀκούετε , ὦ ἄνδρες Ἀθηναῖοι , ὅτι οὐδαμοῦ γέγραπται ἐν τῇ παραγραφῇ ὡς ἀποδέδωκεν τὸ χρυσίον Φορμίων Λάμπιδι , καὶ ταῦτʼ ἐμοῦ διαρρήδην γράψαντος εἰς τὸ ἔγκλημα ὃ ἠκούσατε ἀρτίως , ὅτι οὔτε τὰ χρήματα ἔνθοιτο εἰς τὴν ναῦν οὔτʼ ἀπέδωκεν τὸ χρυσίον . τίνα οὖν ἄλλον χρὴ περιμένειν ὑμᾶς μάρτυρα , ὅταν τηλικαύτην μαρτυρίαν παρʼ αὐτῶν τούτων ἔχητε ;
Lemmas: ἔτι δέ , ὦ ἀνήρ Ἀθηναῖος , ἐκεῖνος σκοπέω · αὐτός γάρ οὗτος παραγραφή δίδωμι πέρυσι , οὐ τολμάω ἐν ὁ παραγραφή γράφω ὡς ἀποδίδωμι Λάμπις ὁ χρυσίον . καί ἐγώ λαμβάνω αὐτός ὁ παραγραφή . ἀκούω , ὦ ἀνήρ Ἀθηναῖος , ὅτι οὐδαμοῦ γράφω ἐν ὁ παραγραφή ὡς ἀποδίδωμι ὁ χρυσίον Φορμίων Λάμπις , καί οὗτος ἐγώ διαρρήδην γράφω εἰς ὁ ἔγκλημα ὅς ἀκούω ἄρτιος , ὅτι οὔτε ὁ χρῆμα ἐντίθημι εἰς ὁ ναῦς οὔτε ἀποδίδωμι ὁ χρυσίον . τίς οὖν ἄλλος χρή περιμένω σύ μάρτυς , ὅταν τηλικοῦτος μαρτυρία παρά αὐτός οὗτος ἔχω ;
demosthenes-oratory.contra-phormionem 18
μελλούσης δὲ τῆς δίκης εἰσιέναι εἰς τὸ δικαστήριον ἐδέοντο ἡμῶν ἐπιτρέψαι τινί · καὶ ἡμεῖς ἐπετρέψαμεν Θεοδότῳ ἰσοτελεῖ κατὰ συνθήκας . καὶ ὁ Λάμπις μετὰ ταῦτα νομίσας αὑτῷ ἀσφαλὲς ἤδη εἶναι μαρτυρεῖν ὅ τι βούλοιτο , μερισάμενος τὸ ἐμὸν χρυσίον μετὰ Φορμίωνος τουτουί , ἐμαρτύρει τἀναντία οἷς πρότερον εἰρήκει .
Lemmas: μέλλω δέ ὁ δίκη εἰσέρχομαι εἰς ὁ δικαστήριον δέω ἐγώ ἐπιτρέπω τις · καί ἐγώ ἐπιτρέπω Θεόδοτος ἰσοτελής κατά συνθήκη . καί ὁ Λάμπις μετά οὗτος νομίζω ἑαυτοῦ ἀσφαλής ἤδη εἰμί μαρτυρέω ὅς τις βούλομαι , μερίζω ὁ ἐμός χρυσίον μετά Φορμίων οὗτος , μαρτυρέω ἐναντίος ὅς πρότερος λέγω .
demosthenes-oratory.contra-phormionem 19
οὐ γὰρ ὅμοιόν ἐστιν , ὦ ἄνδρες Ἀθηναῖοι , εἰς τὰ ὑμέτερα πρόσωπα ἐμβλέποντα τὰ ψευδῆ μαρτυρεῖν καὶ πρὸς διαιτητῇ · παρʼ ὑμῖν μὲν γὰρ ὀργὴ μεγάλη καὶ τιμωρία ὑπόκειται τοῖς τὰ ψευδῆ μαρτυροῦσιν , πρὸς δὲ τῷ διαιτητῇ ἀκινδύνως καὶ ἀναισχύντως μαρτυροῦσιν ὅ τι ἂν βούλωνται . ἀγανακτοῦντος δέ μου καὶ σχετλιάζοντος , ὦ ἄνδρες Ἀθηναῖοι , ἐπὶ τῇ τόλμῃ τοῦ Λάμπιδος ,
Lemmas: οὐ γάρ ὅμοιος εἰμί , ὦ ἀνήρ Ἀθηναῖος , εἰς ὁ ὑμέτερος πρόσωπον ἐμβλέπω ὁ ψευδής μαρτυρέω καί πρός διαιτητής · παρά σύ μέν γάρ ὀργή μέγας καί τιμωρία ὑπόκειμαι ὁ ὁ ψευδής μαρτυρέω , πρός δέ ὁ διαιτητής ἀκίνδυνος καί ἀναίσχυντος μαρτυρέω ὅς τις ἄν βούλομαι . ἀγανακτέω δέ ἐγώ καί σχετλιάζω , ὦ ἀνήρ Ἀθηναῖος , ἐπί ὁ τόλμα ὁ Λάμπις ,
demosthenes-oratory.contra-phormionem 20
καὶ παρεχομένου πρὸς τὸν διαιτητὴν τὴν αὐτὴν μαρτυρίαν ἥνπερ καὶ νῦν πρὸς ὑμᾶς παρέχομαι , τῶν ἐξ ἀρχῆς προσελθόντων αὐτῷ μεθʼ ἡμῶν , ὅτε οὔτε τὸ χρυσίον ἔφη ἀπειληφέναι παρὰ τούτου οὔτε τὰ χρήματα αὐτὸν ἐνθέσθαι εἰς τὴν ναῦν , οὕτως ὁ Λάμπις κατὰ κράτος ἐξελεγχόμενος τὰ ψευδῆ μαρτυρῶν καὶ πονηρὸς ὤν , ὡμολόγει μὲν εἰρηκέναι ταῦτα πρὸς τοῦτον , οὐ μέντοι γε ἐντὸς ὢν εἰπεῖν αὑτοῦ . καί μοι ἀνάγνωθι ταύτην τὴν μαρτυρίαν .
Lemmas: καί παρέχω πρός ὁ διαιτητής ὁ αὐτός μαρτυρία ὅς καί νῦν πρός σύ παρέχω , ὁ ἐκ ἀρχή προσέρχομαι αὐτός μετά ἐγώ , ὅτε οὔτε ὁ χρυσίον φημί ἀπολαμβάνω παρά οὗτος οὔτε ὁ χρῆμα αὐτός ἐντίθημι εἰς ὁ ναῦς , οὕτως ὁ Λάμπις κατά κράτος ἐξελέγχω ὁ ψευδής μαρτυρέω καί πονηρός εἰμί , ὁμολογέω μέν λέγω οὗτος πρός οὗτος , οὐ μέντοι γε ἐντός εἰμί λέγω ἑαυτοῦ . καί ἐγώ ἀναγιγνώσκω οὗτος ὁ μαρτυρία .
demosthenes-oratory.contra-phormionem 21
ἀκούσας τοίνυν ἡμῶν , ὦ ἄνδρες Ἀθηναῖοι , ὁ Θεόδοτος πολλάκις , καὶ νομίσας τὸν Λάμπιν ψευδῆ μαρτυρεῖν , οὐκ ἀπέγνω τῆς δίκης , ἀλλʼ ἀφῆκεν ἡμᾶς εἰς τὸ δικαστήριον · καταγνῶναι μὲν γὰρ οὐκ ἐβουλήθη διὰ τὸ οἰκείως ἔχειν Φορμίωνι τουτῳί , ὡς ἡμεῖς ὕστερον ἐπυθόμεθα , ἀπογνῶναι δὲ τῆς δίκης ὤκνει , ἵνʼ αὐτὸς μὴ ἐπιορκήσειεν .
Lemmas: ἀκούω τοίνυν ἐγώ , ὦ ἀνήρ Ἀθηναῖος , ὁ Θεόδοτος πολλάκις , καί νομίζω ὁ Λάμπις ψευδής μαρτυρέω , οὐ ἀπογιγνώσκω ὁ δίκη , ἀλλά ἀφίημι ἐγώ εἰς ὁ δικαστήριον · καταγιγνώσκω μέν γάρ οὐ βούλομαι διά ὁ οἰκεῖος ἔχω Φορμίων οὗτος , ὡς ἐγώ ὕστερον πυνθάνομαι , ἀπογιγνώσκω δέ ὁ δίκη ὀκνέω , ἵνα αὐτός μή ἐπιορκέω .
demosthenes-oratory.contra-phormionem 22
ἐξ αὐτοῦ δὴ τοῦ πράγματος λογίσασθε , ὦ ἄνδρες δικασταί , παρʼ ὑμῖν αὐτοῖς , ὁπόθεν ἔμελλεν οὗτος ἀποδώσειν τὸ χρυσίον . ἐνθένδε μὲν γὰρ ἐξέπλει οὐκ ἐνθέμενος εἰς τὴν ναῦν τὰ χρήματα καὶ ὑποθήκην οὐκ ἔχων , ἀλλʼ ἐπὶ τοῖς ἐμοῖς χρήμασιν ἐπιδανεισάμενος · ἐν Βοσπόρῳ δʼ ἀπρασίαν τῶν φορτίων κατέλαβεν , καὶ τοὺς τὰ ἑτερόπλοα δανείσαντας μόλις ἀπήλλαξεν .
Lemmas: ἐκ αὐτός δή ὁ πρᾶγμα λογίζομαι , ὦ ἀνήρ δικαστής , παρά σύ αὐτός , ὁπόθεν μέλλω οὗτος ἀποδίδωμι ὁ χρυσίον . ἐνθένδε μέν γάρ ἐκπλέω οὐ ἐντίθημι εἰς ὁ ναῦς ὁ χρῆμα καί ὑποθήκη οὐ ἔχω , ἀλλά ἐπί ὁ ἐμός χρῆμα ἐπιδανείζω · ἐν Βόσπορος δέ ἀπρασία ὁ φορτίον καταλαμβάνω , καί ὁ ὁ ἑτερόπλοος δανείζω μόλις ἀπαλλάσσω .
demosthenes-oratory.contra-phormionem 23
καὶ οὗτος μὲν ἐδάνεισεν αὐτῷ δισχιλίας δραχμὰς ἀμφοτερόπλουν , ὥστʼ ἀπολαβεῖν Ἀθήνησιν δισχιλίας ἑξακοσίας δραχμάς · Φορμίων δέ φησιν ἀποδοῦναι Λάμπιδι ἐν Βοσπόρῳ ἑκατὸν καὶ εἴκοσι στατῆρας Κυζικηνούς ( τούτῳ γὰρ προσέχετε τὸν νοῦν ) δανεισάμενος ἐγγείων τόκων . ἦσαν δὲ ἔφεκτοι οἱ ἔγγειοι τόκοι , ὁ δὲ Κυζικηνὸς ἐδύνατο ἐκεῖ εἴκοσι καὶ ὀκτὼ δραχμὰς Ἀττικάς .
Lemmas: καί οὗτος μέν δανείζω αὐτός δισχίλιοι δραχμή ἀμφοτερόπλοος , ὥστε ἀπολαμβάνω Ἀθήνησι δισχίλιοι ἑξακόσιοι δραχμή · Φορμίων δέ φημί ἀποδίδωμι Λάμπις ἐν Βόσπορος ἑκατόν καί εἴκοσι στατήρ Κυζικηνός ( οὗτος γάρ προσέχω ὁ νόος ) δανείζω ἔγγειος τόκος . εἰμί δέ ἔφεκτος ὁ ἔγγειος τόκος , ὁ δέ Κυζικηνός δύναμαι ἐκεῖ εἴκοσι καί ὀκτώ δραχμή Ἀττικός .
demosthenes-oratory.contra-phormionem 24
δεῖ δὴ μαθεῖν ὑμᾶς ὅσα φησὶν χρήματα ἀποδεδωκέναι . τῶν μὲν γὰρ ἑκατὸν εἴκοσι στατήρων γίγνονται τρισχίλιαι τριακόσιαι ἑξήκοντα , ὁ δὲ τόκος ὁ ἔγγειος ὁ ἔφεκτος πεντακόσιαι δραχμαὶ καὶ ἑξήκοντα · τὸ δὲ σύμπαν κεφάλαιον γίγνεται τόσον καὶ τόσον .
Lemmas: δέω δή μανθάνω σύ ὅσος φημί χρῆμα ἀποδίδωμι . ὁ μέν γάρ ἑκατόν εἴκοσι στατήρ γίγνομαι τρισχίλιοι τριακόσιοι ἑξήκοντα , ὁ δέ τόκος ὁ ἔγγειος ὁ ἔφεκτος πεντακόσιοι δραχμή καί ἑξήκοντα · ὁ δέ σύμπας κεφάλαιος γίγνομαι τόσος καί τόσος .
demosthenes-oratory.contra-phormionem 25
ἔστιν οὖν , ὦ ἄνδρες δικασταί , οὗτος ὁ ἄνθρωπος ἢ γενήσεταί ποτε , ὃς ἀντὶ δισχιλίων ἑξακοσίων δραχμῶν τριάκοντα μνᾶς καὶ τριακοσίας καὶ ἑξήκοντα ἀποτίνειν προείλετʼ ἄν , καὶ τόκον πεντακοσίας δραχμὰς καὶ ἑξήκοντα δανεισάμενος , ἅς φησιν ἀποδεδωκέναι Φορμίων Λάμπιδι , τρισχιλίας ἐνακοσίας εἴκοσι ; ἐξὸν δʼ αὐτῷ ἀμφοτερόπλουν Ἀθήνησιν ἀποδοῦναι τὸ ἀργύριον , ἐν Βοσπόρῳ ἀπέδωκε , τρισὶ καὶ δέκα μναῖς πλέον ;
Lemmas: εἰμί οὖν , ὦ ἀνήρ δικαστής , οὗτος ὁ ἄνθρωπος ἤ γίγνομαι ποτέ , ὅς ἀντί δισχίλιοι ἑξακόσιοι δραχμή τριάκοντα μνᾶ καί τριακόσιοι καί ἑξήκοντα ἀποτίνω προαιρέω ἄν , καί τόκος πεντακόσιοι δραχμή καί ἑξήκοντα δανείζω , ὅς φημί ἀποδίδωμι Φορμίων Λάμπις , τρισχίλιοι ἐνακόσιοι εἴκοσι ; ἔξεστι δέ αὐτός ἀμφοτερόπλοος Ἀθήνησι ἀποδίδωμι ὁ ἀργύριον , ἐν Βόσπορος ἀποδίδωμι , τρεῖς καί δέκα μνᾶ πολύς ;
demosthenes-oratory.contra-phormionem 26
καὶ τοῖς μὲν τὰ ἑτερόπλοα δανείσασι μόλις τἀρχαῖον ἀποδέδωκας , οἳ συνέπλευσάν σοι καὶ προσήδρευον · τούτῳ δὲ τῷ μὴ παρόντι οὐ μόνον τἀρχαῖα καὶ τοὺς τόκους ἀπεδίδους , ἀλλὰ καὶ τὰ ἐπιτίμια τὰ ἐκ τῆς συγγραφῆς ἀπέτινες , οὐδεμιᾶς σοι ἀνάγκης οὔσης ;
Lemmas: καί ὁ μέν ὁ ἑτερόπλοος δανείζω μόλις ἀρχαῖος ἀποδίδωμι , ὅς συμπλέω σύ καί προσεδρεύω · οὗτος δέ ὁ μή πάρειμι οὐ μόνος ἀρχαῖος καί ὁ τόκος ἀποδίδωμι , ἀλλά καί ὁ ἐπιτίμιον ὁ ἐκ ὁ συγγραφή ἀποτίνω , οὐδείς σύ ἀνάγκη εἰμί ;
demosthenes-oratory.contra-phormionem 27
κἀκείνους μὲν οὐκ ἐδεδίεις , οἷς αἱ συγγραφαὶ ἐν Βοσπόρῳ τὴν πρᾶξιν ἐδίδοσαν τοῦ δανείου · τούτου δὲ φὴς φροντίζειν , ὃν ἐξ ἀρχῆς εὐθὺς ἠδίκεις οὐκ ἐνθέμενος τὰ χρήματα εἰς τὴν ναῦν κατὰ τὴν συγγραφὴν Ἀθήνηθεν ; καὶ νῦν μὲν εἰς τὸ ἐμπόριον ἥκων , οὗ τὸ συμβόλαιον ἐγένετο , οὐκ ὀκνεῖς ἀποστερεῖν τὸν δανείσαντα · ἐν Βοσπόρῳ δὲ πλείω τῶν δικαίων φὴς ποιεῖν , οὗ δίκην οὐκ ἔμελλες δώσειν ;
Lemmas: ἐκεῖνος μέν οὐ δείδω , ὅς ὁ συγγραφή ἐν Βόσπορος ὁ πρᾶξις δίδωμι ὁ δάνειον · οὗτος δέ φημί φροντίζω , ὅς ἐκ ἀρχή εὐθύς ἀδικέω οὐ ἐντίθημι ὁ χρῆμα εἰς ὁ ναῦς κατά ὁ συγγραφή Ἀθῆναι ; καί νῦν μέν εἰς ὁ ἐμπόριον ἥκω , ὅς ὁ συμβόλαιον γίγνομαι , οὐ ὀκνέω ἀποστερέω ὁ δανείζω · ἐν Βόσπορος δέ πολύς ὁ δίκαιος φημί ποιέω , ὅς δίκη οὐ μέλλω δίδωμι ;
demosthenes-oratory.contra-phormionem 28
καὶ οἱ μὲν ἄλλοι πάντες οἱ τὰ ἀμφοτερόπλοα δανειζόμενοι , ὅταν ἀποστέλλωνται ἐκ τῶν ἐμπορίων , πολλοὺς παρίστανται , ἐπιμαρτυρόμενοι ὅτι τὰ χρήματα ἤδη κινδυνεύεται τῷ δανείσαντι · σὺ δʼ ἑνὶ σκήπτει μάρτυρι αὐτῷ τῷ συναδικοῦντι , καὶ οὔτε τὸν παῖδα τὸν ἡμέτερον παρέλαβες ἐν Βοσπόρῳ ὄντα οὔτε τὸν κοινωνόν , οὐδὲ τὰς ἐπιστολὰς ἀπέδωκας αὐτοῖς , ἃς ἡμεῖς ἐπεθήκαμεν , ἐν αἷς ἐγέγραπτο παρακολουθεῖν σοι οἷς ἂν πράττῃς ;
Lemmas: καί ὁ μέν ἄλλος πᾶς ὁ ὁ ἀμφοτερόπλοος δανείζω , ὅταν ἀποστέλλω ἐκ ὁ ἐμπόριον , πολύς παρίστημι , ἐπιμαρτύρομαι ὅτι ὁ χρῆμα ἤδη κινδυνεύω ὁ δανείζω · σύ δέ εἷς σκήπτω μάρτυς αὐτός ὁ συναδικέω , καί οὔτε ὁ παῖς ὁ ἡμέτερος παραλαμβάνω ἐν Βόσπορος εἰμί οὔτε ὁ κοινωνός , οὐδέ ὁ ἐπιστολή ἀποδίδωμι αὐτός , ὅς ἐγώ ἐπιτίθημι , ἐν ὅς γράφω παρακολουθέω σύ ὅς ἄν πράσσω ;
demosthenes-oratory.contra-phormionem 29
καίτοι , ὦ ἄνδρες δικασταί , τί οὐκ ἂν πράξειεν ὁ τοιοῦτος , ὅστις γράμματα λαβὼν μὴ ἀποδέδωκεν ὀρθῶς καὶ δικαίως ; ἢ πῶς οὐ φανερόν ἐστιν ὑμῖν τὸ τούτου κακούργημα ἐξ αὐτῶν ὧν ἔπραττεν ; καίτοι , ὦ γῆ καὶ θεοί , προσῆκέν γε τοσοῦτο χρυσίον ἀποδιδόντα , καὶ πλέον τοῦ δανείσματος , περιβόητον ποιεῖν ἐν τῷ ἐμπορίῳ , καὶ παρακαλεῖν πάντας ἀνθρώπους , πρῶτον δὲ τὸν παῖδα τὸν τούτου καὶ τὸν κοινωνόν ·
Lemmas: καίτοι , ὦ ἀνήρ δικαστής , τίς οὐ ἄν πράσσω ὁ τοιοῦτος , ὅστις γράμμα λαμβάνω μή ἀποδίδωμι ὀρθός καί δίκαιος ; ἤ πῶς οὐ φανερός εἰμί σύ ὁ οὗτος κακούργημα ἐκ αὐτός ὅς πράσσω ; καίτοι , ὦ γῆ καί θεός , προσήκω γε τοσοῦτος χρυσίον ἀποδίδωμι , καί πολύς ὁ δάνεισμα , περιβόητος ποιέω ἐν ὁ ἐμπόριον , καί παρακαλέω πᾶς ἄνθρωπος , πρῶτος δέ ὁ παῖς ὁ οὗτος καί ὁ κοινωνός ·
demosthenes-oratory.contra-phormionem 30
ἴστε γὰρ δήπου πάντες ὅτι δανείζονται μὲν μετʼ ὀλίγων μαρτύρων , ὅταν δʼ ἀποδιδῶσιν , πολλοὺς παρίστανται μάρτυρας , ἵνα ἐπιεικεῖς δοκῶσιν εἶναι περὶ τὰ συμβόλαια . σοὶ δʼ ἀποδιδόντι τό τε δάνειον καὶ τοὺς τόκους ἀμφοτέρους , ἑτερόπλῳ τῷ ἀργυρίῳ κεχρημένῳ , καὶ προστιθέντι ἑτέρας τρεῖς καὶ δέκα μνᾶς , πῶς οὐχὶ πολλοὺς ἦν παραληπτέον μάρτυρας ; καὶ εἰ τοῦτο ἔπραξας , οὐδʼ ἂν εἷς σοῦ μᾶλλον τῶν πλεόντων ἐθαυμάζετο .
Lemmas: οἶδα γάρ δήπου πᾶς ὅτι δανείζω μέν μετά ὀλίγος μάρτυς , ὅταν δέ ἀποδίδωμι , πολύς παρίστημι μάρτυς , ἵνα ἐπιεικής δοκέω εἰμί περί ὁ συμβόλαιον . σύ δέ ἀποδίδωμι ὁ τε δάνειον καί ὁ τόκος ἀμφότερος , ἑτερόπλους ὁ ἀργύριον χράω , καί προστίθημι ἕτερος τρεῖς καί δέκα μνᾶ , πῶς οὐ πολύς εἰμί παραληπτέος μάρτυς ; καί εἰ οὗτος πράσσω , οὐδέ ἄν εἷς σύ μάλα ὁ πλέω θαυμάζω .
demosthenes-oratory.contra-phormionem 31
σὺ δʼ ἀντὶ τοῦ πολλοὺς μάρτυρας τούτων ποιεῖσθαι πάντας ἀνθρώπους λανθάνειν ἐπειρῶ , ὥσπερ ἀδικῶν τι . καὶ εἰ μὲν ἐμοὶ τῷ δανείσαντι ἀπεδίδους , οὐδὲν ἂν ἔδει μαρτύρων · τὴν γὰρ συγγραφὴν ἀνελόμενος ἀπήλλαξο ἂν τοῦ συμβολαίου · νῦν δʼ οὐκ ἐμοί , ἀλλʼ ἑτέρῳ ὑπὲρ ἐμοῦ ἀποδιδούς , καὶ οὐκ Ἀθήνησιν , ἀλλʼ ἐν Βοσπόρῳ , καὶ τῆς συγγραφῆς σοι κειμένης Ἀθήνησι καὶ πρὸς ἐμέ , καὶ ᾧ τὸ χρυσίον ἀπεδίδους ὄντος θνητοῦ καὶ πέλαγος τοσοῦτον μέλλοντος πλεῖν , μάρτυρα οὐδένα ἐποιήσω , οὔτε δοῦλον οὔτʼ ἐλεύθερον .
Lemmas: σύ δέ ἀντί ὁ πολύς μάρτυς οὗτος ποιέω πᾶς ἄνθρωπος λανθάνω ἐπιλέγω , ὥσπερ ἀδικέω τις . καί εἰ μέν ἐγώ ὁ δανείζω ἀποδίδωμι , οὐδείς ἄν δέω μάρτυς · ὁ γάρ συγγραφή ἀναιρέω ἀπαλλάσσω ἄν ὁ συμβόλαιον · νῦν δέ οὐ ἐγώ , ἀλλά ἕτερος ὑπέρ ἐγώ ἀποδίδωμι , καί οὐ Ἀθήνησι , ἀλλά ἐν Βόσπορος , καί ὁ συγγραφή σύ κεῖμαι Ἀθήνησι καί πρός ἐγώ , καί ὅς ὁ χρυσίον ἀποδίδωμι εἰμί θνητός καί πέλαγος τοσοῦτος μέλλω πλέω , μάρτυς οὐδείς ποιέω , οὔτε δοῦλος οὔτε ἐλεύθερος .
demosthenes-oratory.contra-phormionem 32
ἡ γὰρ συγγραφή με , φησί , τῷ ναυκλήρῳ ἐκέλευεν ἀποδοῦναι τὸ χρυσίον . μάρτυρας δέ γʼ οὐκ ἐκώλυεν παρακαλεῖν , οὐδὲ τὰς ἐπιστολὰς ἀποδοῦναι . καὶ οἵδε μὲν πρὸς σὲ δύο συγγραφὰς ἐποιήσαντο ὑπὲρ τοῦ συμβολαίου , ὡς ἂν οἱ μάλιστʼ ἀπιστοῦντες · σὺ δὲ μόνος μόνῳ φὴς δοῦναι τῷ ναυκλήρῳ τὸ χρυσίον , εἰδὼς κατὰ σοῦ κειμένην Ἀθήνησι συγγραφὴν πρὸς τοῦτον .
Lemmas: ὁ γάρ συγγραφή ἐγώ , φημί , ὁ ναύκληρος κελεύω ἀποδίδωμι ὁ χρυσίον . μάρτυς δέ γε οὐ κωλύω παρακαλέω , οὐδέ ὁ ἐπιστολή ἀποδίδωμι . καί ὅδε μέν πρός σύ δύο συγγραφή ποιέω ὑπέρ ὁ συμβόλαιον , ὡς ἄν ὁ μάλα ἀπιστέω · σύ δέ μόνος μόνος φημί δίδωμι ὁ ναύκληρος ὁ χρυσίον , οἶδα κατά σύ κεῖμαι Ἀθήνησι συγγραφή πρός οὗτος .
demosthenes-oratory.contra-phormionem 33
λέγει δὲ ὡς ἡ συγγραφὴ σωθείσης τῆς νεὼς αὐτὸν ἀποδοῦναι κελεύει τὰ χρήματα . καὶ γὰρ ἐνθέσθαι τἀγοράσματα εἰς τὴν ναῦν κελεύει σε , εἰ δὲ μή , πεντακισχιλίας δραχμὰς ἀποτίνειν . σὺ δὲ τοῦτο μὲν τῆς συγγραφῆς οὐ λαμβάνεις , παραβεβηκὼς δʼ εὐθὺς ἐξ ἀρχῆς καὶ τὰ χρήματα οὐκ ἐνθέμενος ἀμφισβητεῖς πρὸς ἓν ῥῆμα τῶν ἐν τῇ συγγραφῇ , καὶ τοῦτʼ ἀνῃρηκὼς αὐτός . ὁπότε γὰρ ἐν τῷ Βοσπόρῳ φὴς μὴ τὰ χρήματα ἐνθέσθαι εἰς τὴν ναῦν , ἀλλὰ τὸ χρυσίον τῷ ναυκλήρῳ ἀποδοῦναι , τί ἔτι περὶ τῆς νεὼς διαλέγει ; οὐ γὰρ μετέσχηκας τοῦ κινδύνου διὰ τὸ μηδὲν ἐνθέσθαι .
Lemmas: λέγω δέ ὡς ὁ συγγραφή σῴζω ὁ ναῦς αὐτός ἀποδίδωμι κελεύω ὁ χρῆμα . καί γάρ ἐντίθημι ἀγόρασμα εἰς ὁ ναῦς κελεύω σύ , εἰ δέ μή , πεντακισχίλιοι δραχμή ἀποτίνω . σύ δέ οὗτος μέν ὁ συγγραφή οὐ λαμβάνω , παραβαίνω δέ εὐθύς ἐκ ἀρχή καί ὁ χρῆμα οὐ ἐντίθημι ἀμφισβητέω πρός εἷς ῥῆμα ὁ ἐν ὁ συγγραφή , καί οὗτος ἀναλέγω αὐτός . ὁπότε γάρ ἐν ὁ Βόσπορος φημί μή ὁ χρῆμα ἐντίθημι εἰς ὁ ναῦς , ἀλλά ὁ χρυσίον ὁ ναύκληρος ἀποδίδωμι , τίς ἔτι περί ὁ ναῦς διαλέγω ; οὐ γάρ μετέχω ὁ κίνδυνος διά ὁ μηδείς ἐντίθημι .
demosthenes-oratory.contra-phormionem 34
καὶ τὸ μὲν πρῶτον , ὦ ἄνδρες δικασταί , ὥρμησεν ἐπὶ ταύτην τὴν σκῆψιν , ὡς ἐντεθειμένος τὰ χρήματα εἰς τὴν ναῦν · ἐπειδὴ δὲ τοῦτο ἐκ πολλῶν ἔμελλεν ἐλεγχθήσεσθαι ψευδόμενος , ἔκ τε τῆς ἀπογραφῆς τῆς ἐν Βοσπόρῳ παρὰ τοῖς ἐλλιμενισταῖς καὶ ὑπὸ τῶν ἐν τῷ ἐμπορίῳ ἐπιδημούντων κατὰ τὸν αὐτὸν χρόνον , τηνικαῦτα μεταβαλόμενος συνίσταται μετὰ τοῦ Λάμπιδος καί φησιν ἐκείνῳ τὸ χρυσίον ἀποδεδωκέναι ,
Lemmas: καί ὁ μέν πρῶτος , ὦ ἀνήρ δικαστής , ὁρμάω ἐπί οὗτος ὁ σκῆψις , ὡς ἐντίθημι ὁ χρῆμα εἰς ὁ ναῦς · ἐπειδή δέ οὗτος ἐκ πολύς μέλλω ἐλέγχω ψεύδω , ἐκ τε ὁ ἀπογραφή ὁ ἐν Βόσπορος παρά ὁ ἐλλιμενιστής καί ὑπό ὁ ἐν ὁ ἐμπόριον ἐπιδημέω κατά ὁ αὐτός χρόνος , τηνικαῦτα μεταβάλλω συνίστημι μετά ὁ Λάμπις καί φημί ἐκεῖνος ὁ χρυσίον ἀποδίδωμι ,
demosthenes-oratory.contra-phormionem 35
ἐφόδιον μὲν λαβὼν τὸ τὴν συγγραφὴν κελεύειν , οὐκ ἂν ἡγούμενος δʼ ἡμᾶς εὐπόρως ἐξελέγξαι ὅσα μόνοι πρὸς αὑτοὺς αὐτοὶ πράξειαν . καὶ ὁ Λάμπις , ὅσα μὲν εἶπεν πρὸς ἐμὲ πρὶν ὑπὸ τούτου διαφθαρῆναι , οὐκ ἐντὸς ὢν αὑτοῦ φησιν εἰπεῖν · ἐπειδὴ δὲ τὸ χρυσίον τοὐμὸν ἐμερίσατο , τότʼ ἐντὸς εἶναί φησιν αὑτοῦ καὶ πάντʼ ἀκριβῶς μνημονεύειν .
Lemmas: ἐφόδιον μέν λαμβάνω ὁ ὁ συγγραφή κελεύω , οὐ ἄν ἡγέομαι δέ ἐγώ εὔπορος ἐξελέγχω ὅσος μόνος πρός ἑαυτοῦ αὐτός πράσσω . καί ὁ Λάμπις , ὅσος μέν λέγω πρός ἐγώ πρίν ὑπό οὗτος διαφθείρω , οὐ ἐντός εἰμί ἑαυτοῦ φημί λέγω · ἐπειδή δέ ὁ χρυσίον ἐμός μερίζω , τότε ἐντός εἰμί φημί ἑαυτοῦ καί πᾶς ἀκριβής μνημονεύω .
demosthenes-oratory.contra-phormionem 36
εἰ μὲν οὖν , ὦ ἄνδρες δικασταί , ἐμοῦ μόνου κατεφρόνει Λάμπις , οὐδὲν ἂν ἦν θαυμαστόν · νῦν δὲ πολλῷ δεινότερα τούτου πέπρακται αὐτῷ πρὸς πάντας ὑμᾶς . κήρυγμα γὰρ ποιησαμένου Παιρισάδου ἐν Βοσπόρῳ , ἐάν τις βούληται Ἀθήναζε εἰς τὸ Ἀττικὸν ἐμπόριον σιτηγεῖν , ἀτελῆ τὸν σῖτον ἐξάγειν , ἐπιδημῶν ἐν τῷ Βοσπόρῳ ὁ Λάμπις ἔλαβε τὴν ἐξαγωγὴν τοῦ σίτου καὶ τὴν ἀτέλειαν ἐπὶ τῷ τῆς πόλεως ὀνόματι , γεμίσας δὲ ναῦν μεγάλην σίτου ἐκόμισεν εἰς Ἄκανθον κἀκεῖ διέθετο ὁ προσκοινωνήσας τούτῳ ἀπὸ τῶν ὑμετέρων χρημάτων .
Lemmas: εἰ μέν οὖν , ὦ ἀνήρ δικαστής , ἐγώ μόνος καταφρονέω Λάμπις , οὐδείς ἄν εἰμί θαυμαστός · νῦν δέ πολύς δεινός οὗτος πράσσω αὐτός πρός πᾶς σύ . κήρυγμα γάρ ποιέω Παιρισάδης ἐν Βόσπορος , ἐάν τις βούλομαι Ἀθήναζε εἰς ὁ Ἀττικός ἐμπόριον σιτηγέω , ἀτελής ὁ σῖτος ἐξάγω , ἐπιδημέω ἐν ὁ Βόσπορος ὁ Λάμπις λαμβάνω ὁ ἐξαγωγή ὁ σῖτος καί ὁ ἀτέλεια ἐπί ὁ ὁ πόλις ὄνομα , γεμίζω δέ ναῦς μέγας σῖτος κομίζω εἰς Ἄκανθος ἐκεῖ διατίθημι ὁ προσκοινωνέω οὗτος ἀπό ὁ ὑμέτερος χρῆμα .
demosthenes-oratory.contra-phormionem 37
καὶ ταῦτʼ ἔπραξεν , ὦ ἄνδρες δικασταί , οἰκῶν μὲν Ἀθήνησιν , οὔσης δʼ αὐτῷ γυναικὸς ἐνθάδε καὶ παίδων , τῶν δὲ νόμων τὰ ἔσχατα ἐπιτίμια προτεθηκότων , εἴ τις οἰκῶν Ἀθήνησιν ἄλλοσέ ποι σιτηγήσειεν ἢ εἰς τὸ Ἀττικὸν ἐμπόριον , ἔτι δʼ ἐν τοιούτῳ καιρῷ , ἐν ᾧ ὑμῶν οἱ μὲν ἐν τῷ ἄστει οἰκοῦντες διεμετροῦντο τὰ ἄλφιτα ἐν τῷ ᾠδείῳ , οἱ δʼ ἐν τῷ Πειραιεῖ ἐν τῷ νεωρίῳ ἐλάμβανον κατʼ ὀβολὸν τοὺς ἄρτους καὶ ἐπὶ τῆς μακρᾶς στοᾶς τὰ ἄλφιτα , καθʼ ἡμίεκτον μετρούμενοι καὶ καταπατούμενοι . καὶ ὅτι ἀληθῆ λέγω , λαβέ μοι τήν τε μαρτυρίαν καὶ τὸν νόμον .
Lemmas: καί οὗτος πράσσω , ὦ ἀνήρ δικαστής , οἰκέω μέν Ἀθήνησι , εἰμί δέ αὐτός γυνή ἐνθάδε καί παῖς , ὁ δέ νόμος ὁ ἔσχατος ἐπιτίμιον προτίθημι , εἰ τις οἰκέω Ἀθήνησι ἄλλοτε ποι σιτηγέω ἤ εἰς ὁ Ἀττικός ἐμπόριον , ἔτι δέ ἐν τοιοῦτος καιρός , ἐν ὅς σύ ὁ μέν ἐν ὁ ἄστυ οἰκέω διαμετρέω ὁ ἄλφιτον ἐν ὁ ᾠδεῖον , ὁ δέ ἐν ὁ Πειραιεύς ἐν ὁ νεώριον λαμβάνω κατά ὀβολός ὁ ἄρτος καί ἐπί ὁ μακρός στοά ὁ ἄλφιτον , κατά ἡμίεκτον μετρέω καί καταπατέω . καί ὅτι ἀληθής λέγω , λαμβάνω ἐγώ ὁ τε μαρτυρία καί ὁ νόμος .
demosthenes-oratory.contra-phormionem 38
Φορμίων τοίνυν τούτῳ χρώμενος κοινωνῷ καὶ μάρτυρι οἴεται δεῖν ἀποστερῆσαι τὰ χρήματα ἡμᾶς , οἵ γε σιτηγοῦντες διατετελέκαμεν εἰς τὸ ὑμέτερον ἐμπόριον , καὶ τριῶν ἤδη καιρῶν κατειληφότων τὴν πόλιν , ἐν οἷς ὑμεῖς τοὺς χρησίμους τῷ δήμῳ ἐξητάζετε , οὐδενὸς τούτων ἀπολελείμμεθα , ἀλλʼ ὅτε μὲν εἰς Θήβας Ἀλέξανδρος παρῄει , ἐπεδώκαμεν ὑμῖν τάλαντον ἀργυρίου ·
Lemmas: Φορμίων τοίνυν οὗτος χράω κοινωνός καί μάρτυς οἴομαι δέω ἀποστερέω ὁ χρῆμα ἐγώ , ὁ γε σιτηγέω διατελέω εἰς ὁ ὑμέτερος ἐμπόριον , καί τρεῖς ἤδη καιρός καταλαμβάνω ὁ πόλις , ἐν ὅς σύ ὁ χρήσιμος ὁ δῆμος ἐξετάζω , οὐδείς οὗτος ἀπολείπω , ἀλλά ὅτε μέν εἰς Θῆβαι Ἀλέξανδρος παρέρχομαι , ἐπιδίδωμι σύ τάλαντον ἀργύριον ·
demosthenes-oratory.contra-phormionem 39
ὅτε δʼ ὁ σῖτος ἐπετιμήθη τὸ πρότερον καὶ ἐγένετο ἑκκαίδεκα δραχμῶν , εἰσαγαγόντες πλείους ἢ μυρίους μεδίμνους πυρῶν διεμετρήσαμεν ὑμῖν τῆς καθεστηκυίας τιμῆς , πέντε δραχμῶν τὸν μέδιμνον , καὶ ταῦτα πάντες ἴστε ἐν τῷ πομπείῳ διαμετρούμενοι · πέρυσι δὲ εἰς τὴν σιτωνίαν τὴν ὑπὲρ τοῦ δήμου τάλαντον ὑμῖν ἐπεδώκαμεν ἐγώ τε καὶ ὁ ἀδελφός . καί μοι ἀνάγνωθι τούτων τὰς μαρτυρίας .
Lemmas: ὅτε δέ ὁ σῖτος ἐπιτιμάω ὁ πρότερος καί γίγνομαι ἑκκαίδεκα δραχμή , εἰσάγω πολύς ἤ μυρίος μέδιμνος πυρός διαμετρέω σύ ὁ καθίστημι τιμή , πέντε δραχμή ὁ μέδιμνος , καί οὗτος πᾶς οἶδα ἐν ὁ πομπεῖον διαμετρέω · πέρυσι δέ εἰς ὁ σιτωνία ὁ ὑπέρ ὁ δῆμος τάλαντον σύ ἐπιδίδωμι ἐγώ τε καί ὁ ἀδελφός . καί ἐγώ ἀναγιγνώσκω οὗτος ὁ μαρτυρία .
demosthenes-oratory.contra-phormionem 40
ἀλλὰ μὴν εἴ γε δεῖ καὶ τούτοις τεκμαίρεσθαι , οὐκ εἰκὸς ἦν ἐπιδιδόναι μὲν ἡμᾶς τοσαῦτα χρήματα , ἵνα παρʼ ὑμῖν εὐδοξῶμεν , συκοφαντεῖν δὲ Φορμίωνα , ἵνα καὶ τὴν ὑπάρχουσαν ἐπιείκειαν ἀποβάλωμεν . δικαίως ἂν οὖν βοηθήσαιτε ἡμῖν , ὦ ἄνδρες δικασταί . ἐπέδειξα γὰρ ὑμῖν οὔτʼ ἐξ ἀρχῆς τὰ φορτία ἐνθέμενον τοῦτον εἰς τὴν ναῦν ἁπάντων ὧν ἐδανείσατο Ἀθήνηθεν , τῶν τʼ ἐν τῷ Βοσπόρῳ πραθέντων τοὺς τὰ ἑτερόπλοα δανείσαντας μόλις διαλύσαντα ,
Lemmas: ἀλλά μήν εἰ γε δέω καί οὗτος τεκμαίρομαι , οὐ ἔοικα εἰμί ἐπιδίδωμι μέν ἐγώ τοσοῦτος χρῆμα , ἵνα παρά σύ εὐδοξέω , συκοφαντέω δέ Φορμίων , ἵνα καί ὁ ὑπάρχω ἐπιείκεια ἀποβάλλω . δίκαιος ἄν οὖν βοηθέω ἐγώ , ὦ ἀνήρ δικαστής . ἐπιδείκνυμι γάρ σύ οὔτε ἐκ ἀρχή ὁ φορτίον ἐντίθημι οὗτος εἰς ὁ ναῦς ἅπας ὅς δανείζω Ἀθῆναι , ὁ τε ἐν ὁ Βόσπορος πιπράσκω ὁ ὁ ἑτερόπλοος δανείζω μόλις διαλύω ,
demosthenes-oratory.contra-phormionem 41
ἔτι δʼ οὔτʼ εὐποροῦντα οὔθʼ οὕτως ὄντʼ ἀβέλτερον ὥστʼ ἀντὶ δισχιλίων καὶ ἑξακοσίων δραχμῶν τριάκοντα μνᾶς καὶ ἐννέα ἀποδοῦναι , πρός τε τούτοις , ὅτε ἀποδοῦναί φησιν τὸ χρυσίον τῷ Λάμπιδι , οὔτε τὸν παῖδα παραλαβόντα τὸν ἐμὸν οὔτε τὸν κοινωνὸν ἐπιδημοῦντα ἐν Βοσπόρῳ . ἐμοὶ δὲ Λάμπις αὐτὸς μαρτυρῶν φαίνεται ὡς οὐκ ἀπείληφεν τὸ χρυσίον , πρὶν ὑπὸ τούτου διαφθαρῆναι .
Lemmas: ἔτι δέ οὔτε εὐπορέω οὔτε οὕτως εἰμί ἀβέλτερος ὥστε ἀντί δισχίλιοι καί ἑξακόσιοι δραχμή τριάκοντα μνᾶ καί ἐννέα ἀποδίδωμι , πρός τε οὗτος , ὅτε ἀποδίδωμι φημί ὁ χρυσίον ὁ Λάμπις , οὔτε ὁ παῖς παραλαμβάνω ὁ ἐμός οὔτε ὁ κοινωνός ἐπιδημέω ἐν Βόσπορος . ἐγώ δέ Λάμπις αὐτός μαρτυρέω φαίνω ὡς οὐ ἀπολαμβάνω ὁ χρυσίον , πρίν ὑπό οὗτος διαφθείρω .
demosthenes-oratory.contra-phormionem 42
καίτοι εἰ καθʼ ἓν ἕκαστον οὕτως ἐδείκνυεν Φορμίων , οὐκ οἶδʼ ὅπως ἂν ἄλλως ἄμεινον ἀπελογήσατο . ὑπὲρ δὲ τοῦ τὴν δίκην εἰσαγώγιμον εἶναι ὁ νόμος αὐτὸς διαμαρτύρεται , κελεύων τὰς δίκας εἶναι τὰς ἐμπορικὰς τῶν συμβολαίων τῶν Ἀθήνησιν καὶ εἰς τὸ Ἀθηναίων ἐμπόριον , καὶ οὐ μόνον τῶν Ἀθήνησιν , ἀλλὰ καὶ ὅσα ἂν γένηται ἕνεκα τοῦ πλοῦ τοῦ Ἀθήναζε . λαβὲ δή μοι τοὺς νόμους .
Lemmas: καίτοι εἰ κατά εἷς ἕκαστος οὕτως δείκνυμι Φορμίων , οὐ οἶδα ὅπως ἄν ἄλλος ἀγαθός ἀπολογέομαι . ὑπέρ δέ ὁ ὁ δίκη εἰσαγώγιμος εἰμί ὁ νόμος αὐτός διαμαρτύρομαι , κελεύω ὁ δίκη εἰμί ὁ ἐμπορικός ὁ συμβόλαιον ὁ Ἀθήνησι καί εἰς ὁ Ἀθηναῖος ἐμπόριον , καί οὐ μόνος ὁ Ἀθήνησι , ἀλλά καί ὅσος ἄν γίγνομαι ἕνεκα ὁ πλόος ὁ Ἀθήναζε . λαμβάνω δή ἐγώ ὁ νόμος .
demosthenes-oratory.contra-phormionem 43
ὡς μὲν τοίνυν γέγονέ μοι τὸ συμβόλαιον πρὸς Φορμίωνʼ Ἀθήνησιν , οὐδʼ αὐτοὶ ἔξαρνοί εἰσιν , παραγράφονται δὲ ὡς οὐκ εἰσαγώγιμον τὴν δίκην οὖσαν . ἀλλʼ εἰς ποῖον δικαστήριον εἰσέλθωμεν , ἄνδρες δικασταί , εἰ μὴ πρὸς ὑμᾶς , οὗπερ τὸ συμβόλαιον ἐποιησάμεθα ; δεινὸν γὰρ ἂν εἴη , εἰ μὲν ἕνεκα τοῦ πλοῦ τοῦ Ἀθήναζε ἠδικούμην , εἶναι ἄν μοι παρʼ ὑμῖν τὸ δίκαιον λαβεῖν παρὰ Φορμίωνος , ἐπειδὴ δὲ τὸ συμβόλαιον ἐν τῷ ὑμετέρῳ ἐμπορίῳ γέγονεν , μὴ φάσκειν παρʼ ὑμῖν τούτους ὑφέξειν τὴν δίκην .
Lemmas: ὡς μέν τοίνυν γίγνομαι ἐγώ ὁ συμβόλαιον πρός Φορμίων Ἀθήνησι , οὐδέ αὐτός ἔξαρνος εἰμί , παραγράφω δέ ὡς οὐ εἰσαγώγιμος ὁ δίκη εἰμί . ἀλλά εἰς ποῖος δικαστήριον εἰσέρχομαι , ἀνήρ δικαστής , εἰ μή πρός σύ , οὗπερ ὁ συμβόλαιον ποιέω ; δεινός γάρ ἄν εἰμί , εἰ μέν ἕνεκα ὁ πλόος ὁ Ἀθήναζε ἀδικέω , εἰμί ἄν ἐγώ παρά σύ ὁ δίκαιος λαμβάνω παρά Φορμίων , ἐπειδή δέ ὁ συμβόλαιον ἐν ὁ ὑμέτερος ἐμπόριον γίγνομαι , μή φάσκω παρά σύ οὗτος ὑπέχω ὁ δίκη .
demosthenes-oratory.contra-phormionem 44
καὶ ὅτε μὲν Θεοδότῳ τὴν δίαιταν ἐπετρέψαμεν , ὡμολόγησαν εἶναι καθʼ αὑτῶν ἐμοὶ τὴν δίκην εἰσαγώγιμον · νυνὶ δὲ τοὐναντίον λέγουσιν ὧν πρότερον αὐτοὶ συγκεχωρήκασιν , ὡς δέον παρὰ μὲν τῷ Θεοδότῳ τῷ ἰσοτελεῖ ὑποσχεῖν αὐτοὺς δίκην ἄνευ παραγραφῆς , ἐπειδὴ δὲ εἰς τὸ Ἀθηναίων δικαστήριον εἰσερχόμεθα , μηκέτʼ εἰσαγώγιμον τὴν δίκην εἶναι .
Lemmas: καί ὅτε μέν Θεόδοτος ὁ δίαιτα ἐπιτρέπω , ὁμολογέω εἰμί κατά ἑαυτοῦ ἐγώ ὁ δίκη εἰσαγώγιμος · νυνί δέ ἐναντίος λέγω ὅς πρότερος αὐτός συγχωρέω , ὡς δέω παρά μέν ὁ Θεόδοτος ὁ ἰσοτελής ὑπέχω αὐτός δίκη ἄνευ παραγραφή , ἐπειδή δέ εἰς ὁ Ἀθηναῖος δικαστήριον εἰσέρχομαι , μηκέτι εἰσαγώγιμος ὁ δίκη εἰμί .
demosthenes-oratory.contra-phormionem 45
ἐνθυμοῦμαι δʼ ἔγωγε , τί ἄν ποτε εἰς τὴν παραγραφὴν ἔγραψεν , εἰ ὁ Θεόδοτος ἀπέγνω τῆς δίκης , ὅπου νῦν γνόντος τοῦ Θεοδότου ἀπιέναι ἡμᾶς εἰς τὸ δικαστήριον οὔ φησι τὴν δίκην εἶναι εἰσαγώγιμον παρʼ ὑμῖν , πρὸς οὓς ἐκεῖνος ἔγνω ἀπιέναι . πάθοιμι μέντἂν δεινότατα , εἰ οἱ μὲν νόμοι τῶν Ἀθήνησι συμβολαίων κελεύουσι τὰς δίκας εἶναι πρὸς τοὺς θεσμοθέτας , ὑμεῖς δὲ ἀπογνοίητε τῆς δίκης ὀμωμοκότες κατὰ τοὺς νόμους ψηφιεῖσθαι .
Lemmas: ἐνθυμέομαι δέ ἐγώ , τίς ἄν ποτέ εἰς ὁ παραγραφή γράφω , εἰ ὁ Θεόδοτος ἀπογιγνώσκω ὁ δίκη , ὅπου νῦν γιγνώσκω ὁ Θεόδοτος ἀπέρχομαι ἐγώ εἰς ὁ δικαστήριον οὐ φημί ὁ δίκη εἰμί εἰσαγώγιμος παρά σύ , πρός ὅς ἐκεῖνος γιγνώσκω ἀπέρχομαι . πάσχω ἄν δεινός , εἰ ὁ μέν νόμος ὁ Ἀθήνησι συμβόλαιον κελεύω ὁ δίκη εἰμί πρός ὁ θεσμοθέτης , σύ δέ ἀπογιγνώσκω ὁ δίκη ὄμνυμι κατά ὁ νόμος ψηφίζω .
demosthenes-oratory.contra-phormionem 46
τοῦ μὲν οὖν δανεῖσαι ἡμᾶς τὰ χρήματα αἵ τε συνθῆκαι καὶ αὐτὸς οὗτός ἐστι μάρτυς · τοῦ δʼ ἀποδεδωκέναι οὐδείς ἐστι μάρτυς ἔξω τοῦ Λάμπιδος τοῦ συναδικοῦντος . καὶ οὗτος μὲν εἰς ἐκεῖνον μόνον ἀναφέρει τὴν ἀπόδοσιν , ἐγὼ δʼ εἴς τε τὸν Λάμπιν αὐτὸν καὶ τοὺς ἀκούσαντας αὐτοῦ ὅτε οὐκ ἔφη ἀπειληφέναι τὸ χρυσίον . τούτῳ μὲν οὖν τοὺς ἐμοὺς μάρτυρας ἔξεστι κρίνειν , εἰ μή φησι τἀληθῆ μαρτυρεῖν αὐτούς · ἐγὼ δʼ οὐκ ἔχω τί χρήσωμαι τοῖς τούτου μάρτυσιν , οἵ φασιν εἰδέναι τὸν Λάμπιν μαρτυροῦντα ἀπειληφέναι τὸ χρυσίον . εἰ μὲν γὰρ ἡ μαρτυρία ἡ τοῦ Λάμπιδος κατεβάλλετο ἐνταῦθα , ἴσως ἂν ἔφασαν οὗτοι δίκαιον εἶναι ἐπισκήπτεσθαί μʼ ἐκείνῳ · νῦν δʼ οὔτε τὴν μαρτυρίαν ταύτην ἔχω , οὑτοσί τε οἴεται δεῖν ἀθῷος εἶναι οὐδὲν βέβαιον ἐνέχυρον καταλιπὼν ὧν πείθει ὑμᾶς ψηφίζεσθαι .
Lemmas: ὁ μέν οὖν δανείζω ἐγώ ὁ χρῆμα ὁ τε συνθήκη καί αὐτός οὗτος εἰμί μάρτυς · ὁ δέ ἀποδίδωμι οὐδείς εἰμί μάρτυς ἔξω ὁ Λάμπις ὁ συναδικέω . καί οὗτος μέν εἰς ἐκεῖνος μόνος ἀναφέρω ὁ ἀπόδοσις , ἐγώ δέ εἰς τε ὁ Λάμπις αὐτός καί ὁ ἀκούω αὐτός ὅτε οὐ φημί ἀπολαμβάνω ὁ χρυσίον . οὗτος μέν οὖν ὁ ἐμός μάρτυς ἔξεστι κρίνω , εἰ μή φημί ἀληθής μαρτυρέω αὐτός · ἐγώ δέ οὐ ἔχω τίς χράω ὁ οὗτος μάρτυς , ὅς φημί οἶδα ὁ Λάμπις μαρτυρέω ἀπολαμβάνω ὁ χρυσίον . εἰ μέν γάρ ὁ μαρτυρία ὁ ὁ Λάμπις καταβάλλω ἐνταῦθα , ἴσως ἄν φημί οὗτος δίκαιος εἰμί ἐπισκήπτω ἐγώ ἐκεῖνος · νῦν δέ οὔτε ὁ μαρτυρία οὗτος ἔχω , οὗτος τε οἴομαι δέω ἀθῷος εἰμί οὐδείς βέβαιος ἐνέχυρον καταλείπω ὅς πείθω σύ ψηφίζω .
demosthenes-oratory.contra-phormionem 47
πῶς δʼ οὐκ ἂν εἴη ἄτοπον , εἰ αὐτοῦ Φορμίωνος ὁμολογοῦντος δανείσασθαι , φάσκοντος δὲ ἀποδεδωκέναι , τὸ μὲν ὁμολογούμενον ὑπʼ αὐτοῦ τούτου ἄκυρον ποιήσαιτε , τὸ δὲ ἀμφισβητούμενον κύριον ψηφίσαισθε ; καὶ ὁ μὲν Λάμπις , ᾧ οὗτος σκήπτεται μάρτυρι , μαρτυρεῖ ἔξαρνος γενόμενος τὸ ἐξ ἀρχῆς ὡς οὐκ ἀπείληφεν τὸ χρυσίον · ὑμεῖς δὲ γνοίητε ὡς ἀπείληφεν ἐκεῖνος , ᾧ οὐκ εἰσὶ μάρτυρες τοῦ πράγματος ;
Lemmas: πῶς δέ οὐ ἄν εἰμί ἄτοπος , εἰ αὐτός Φορμίων ὁμολογέω δανείζω , φάσκω δέ ἀποδίδωμι , ὁ μέν ὁμολογέω ὑπό αὐτός οὗτος ἄκυρος ποιέω , ὁ δέ ἀμφισβητέω κύριος ψηφίζω ; καί ὁ μέν Λάμπις , ὅς οὗτος σκήπτω μάρτυς , μαρτυρέω ἔξαρνος γίγνομαι ὁ ἐκ ἀρχή ὡς οὐ ἀπολαμβάνω ὁ χρυσίον · σύ δέ γιγνώσκω ὡς ἀπολαμβάνω ἐκεῖνος , ὅς οὐ εἰμί μάρτυς ὁ πρᾶγμα ;
demosthenes-oratory.contra-phormionem 48
καὶ ὅσα μὲν εἶπε μετὰ τῆς ἀληθείας , μὴ χρήσαισθε τεκμηρίῳ , ἃ δʼ ἐψεύσατο ὕστερον , ἐπειδὴ διεφθάρη , πιστότερα ταῦθʼ ὑπολάβοιτε εἶναι ; καὶ μήν , ὦ ἄνδρες Ἀθηναῖοι , πολὺ δικαιότερόν ἐστιν τοῖς ἐξ ἀρχῆς ῥηθεῖσι τεκμαίρεσθαι μᾶλλον ἢ τοῖς ὕστερον τεκταινομένοις . τὰ μὲν γὰρ οὐκ ἐκ παρασκευῆς , ἀλλʼ ἐκ τῆς ἀληθείας ἔλεγεν , τὰ δʼ ὕστερον ψευδόμενος καὶ πρὸς τὸ συμφέρον αὑτῷ .
Lemmas: καί ὅσος μέν λέγω μετά ὁ ἀλήθεια , μή χράω τεκμήριον , ὅς δέ ψεύδω ὕστερον , ἐπειδή διαφθείρω , πιστός οὗτος ὑπολαμβάνω εἰμί ; καί μήν , ὦ ἀνήρ Ἀθηναῖος , πολύς δίκαιος εἰμί ὁ ἐκ ἀρχή λέγω τεκμαίρομαι μάλα ἤ ὁ ὕστερον τεκταίνομαι . ὁ μέν γάρ οὐ ἐκ παρασκευή , ἀλλά ἐκ ὁ ἀλήθεια λέγω , ὁ δέ ὕστερον ψεύδω καί πρός ὁ συμφέρω ἑαυτοῦ .
demosthenes-oratory.contra-phormionem 49
ἀναμνήσθητε δέ , ὦ ἄνδρες Ἀθηναῖοι , ὅτι οὐδʼ αὐτὸς ὁ Λάμπις ἔξαρνος ἐγένετο ὡς οὐκ εἴη εἰρηκὼς ὅτι οὐκ ἀπείληφεν τὸ χρυσίον , ἀλλʼ εἰπεῖν μὲν ὡμολόγει , οὐ μέντοι γε ἐντὸς ὢν αὑτοῦ εἰπεῖν . οὔκουν ἄτοπον , εἰ τῆς ἐκείνου μαρτυρίας τὸ μὲν πρὸς τοῦ ἀποστεροῦντος πιστῶς ἀκούσεσθε , τὸ δʼ ὑπὲρ τῶν ἀποστερουμένων ἄπιστον ἔσται παρʼ ὑμῖν ;
Lemmas: ἀναμιμνῄσκω δέ , ὦ ἀνήρ Ἀθηναῖος , ὅτι οὐδέ αὐτός ὁ Λάμπις ἔξαρνος γίγνομαι ὡς οὐ εἰμί λέγω ὅτι οὐ ἀπολαμβάνω ὁ χρυσίον , ἀλλά λέγω μέν ὁμολογέω , οὐ μέντοι γε ἐντός εἰμί ἑαυτοῦ λέγω . οὔκουν ἄτοπος , εἰ ὁ ἐκεῖνος μαρτυρία ὁ μέν πρός ὁ ἀποστερέω πιστός ἀκούω , ὁ δέ ὑπέρ ὁ ἀποστερέω ἄπιστος εἰμί παρά σύ ;
demosthenes-oratory.contra-phormionem 50
μηδαμῶς , ὦ ἄνδρες δικασταί . ὑμεῖς γάρ ἐστε αὐτοὶ οἱ τὸν ἐπιδεδανεισμένον ἐκ τοῦ ἐμπορίου πολλὰ χρήματα καὶ τοῖς δανεισταῖς οὐ παρασχόντα τὰς ὑποθήκας θανάτῳ ζημιώσαντες εἰσαγγελθέντα ἐν τῷ δήμῳ , καὶ ταῦτα πολίτην ὑμέτερον ὄντα καὶ πατρὸς ἐστρατηγηκότος .
Lemmas: μηδαμῶς , ὦ ἀνήρ δικαστής . σύ γάρ εἰμί αὐτός ὁ ὁ ἐπιδανείζω ἐκ ὁ ἐμπόριον πολύς χρῆμα καί ὁ δανειστής οὐ παρέχω ὁ ὑποθήκη θάνατος ζημιόω εἰσαγγέλλω ἐν ὁ δῆμος , καί οὗτος πολίτης ὑμέτερος εἰμί καί πατήρ στρατηγέω .
demosthenes-oratory.contra-phormionem 51
ἡγεῖσθε γὰρ τοὺς τοιούτους οὐ μόνον τοὺς ἐντυγχάνοντας ἀδικεῖν , ἀλλὰ καὶ κοινῇ βλάπτειν τὸ ἐμπόριον ὑμῶν , εἰκότως . αἱ γὰρ εὐπορίαι τοῖς ἐργαζομένοις οὐκ ἀπὸ τῶν δανειζομένων , ἀλλʼ ἀπὸ τῶν δανειζόντων εἰσίν , καὶ οὔτε ναῦν οὔτε ναύκληρον οὔτʼ ἐπιβάτην ἔστʼ ἀναχθῆναι , τὸ τῶν δανειζόντων μέρος ἂν ἀφαιρεθῇ .
Lemmas: ἡγέομαι γάρ ὁ τοιοῦτος οὐ μόνος ὁ ἐντυγχάνω ἀδικέω , ἀλλά καί κοινῇ βλάπτω ὁ ἐμπόριον σύ , ἔοικα . ὁ γάρ εὐπορία ὁ ἐργάζομαι οὐ ἀπό ὁ δανείζω , ἀλλά ἀπό ὁ δανείζω εἰμί , καί οὔτε ναῦς οὔτε ναύκληρος οὔτε ἐπιβάτης εἰμί ἀνάγω , ὁ ὁ δανείζω μέρος ἐάν ἀφαιρέω .
demosthenes-oratory.contra-phormionem 52
ἐν μὲν οὖν τοῖς νόμοις πολλαὶ καὶ καλαὶ βοήθειαί εἰσιν αὐτοῖς · ὑμᾶς δὲ δεῖ συνεπανορθοῦντας φαίνεσθαι καὶ μὴ συγχωροῦντας τοῖς πονηροῖς , ἵνʼ ὑμῖν ὡς πλείστη ὠφέλεια παρὰ τὸ ἐμπόριον ᾖ . ἔσται δέ , ἐὰν διαφυλάττητε τοὺς τὰ ἑαυτῶν προϊεμένους , καὶ μὴ ἐπιτρέπητε ἀδικεῖσθαι ὑπὸ τῶν τοιούτων θηρίων . ἐγὼ μὲν οὖν ὅσαπερ οἷός τʼ ἦν εἴρηκα · καλῶ δὲ καὶ ἄλλον τινὰ τῶν φίλων , ἐὰν κελεύητε .
Lemmas: ἐν μέν οὖν ὁ νόμος πολύς καί καλός βοήθεια εἰμί αὐτός · σύ δέ δέω συνεπανορθόω φαίνω καί μή συγχωρέω ὁ πονηρός , ἵνα σύ ὡς πολύς ὠφέλεια παρά ὁ ἐμπόριον εἰμί . εἰμί δέ , ἐάν διαφυλάσσω ὁ ὁ ἑαυτοῦ προίημι , καί μή ἐπιτρέπω ἀδικέω ὑπό ὁ τοιοῦτος θηρίον . ἐγώ μέν οὖν ὅσος οἷος τε εἰμί λέγω · καλέω δέ καί ἄλλος τις ὁ φίλος , ἐάν κελεύω .